kardosdrur/scandi-wiki huggingface dataset:
Carl Fiebig

Carl Rudolph Fiebig (født 10. februar 1812 i Egernførde, død 23. februar 1874 i København) var en dansk portrætmaler.

Virke 
Han var søn af Maler Andreas Heinrich Fiebig og Ida født Petersen og voksede op i Egernførde, hvor han nød den første Undervisning i Kunsten hos portrætmaler Hans Friederich Baasch. Han kom i 1832 til København for at besøge Kunstakademiet, hvis lille sølvmedalje han vandt 1837. Samtidig lagde han sig efter portrætfaget under J.L. Lunds vejledning og udstillede på Charlottenborg Forårsudstilling udelukkende som portrætmaler fra 1837 til 1869. I alt blev det til ca. 90 portrætter, som blev offentligt udstillet. Han var temmelig søgt som sådan, da hans billeder lignede godt og han var meget billig med dem; dog havde de ikke betydeligt kunst­værd. Blandt hans arbejder kan nævnes Frederik VII's og Grevinde Danners portrætter på Jægerspris Slot. I sine sidste år holdt han på grund af svaghed op med at male, eller i al fald kom hans billeder ikke på udstillingen. Han har foruden portrætter malet nogle alterbilleder til landsbykirker til dels på Island og i Sverige, tillige var han tegnelærer.

Fiebig ægtede i 1840 Marie Anna Adolphine Spiegelhalter (født 28. juli 1820 i Slesvig by, død 12. januar 1867 i København), datter af vagtmester ved Christianæ Plejehus i Egernførde Wilhelm Spiegelhalter og Sophie født Schrøder.

Han er begravet på Assistens Kirkegård.

Værker 
 Portræt af drejermester Jørgen Gertner (1839) og
 hans hustru Johanne Wilhelmine Henriette, født Hockemeyer (1841)
 Prins Frederik Ferdinand (udstillet 1842)
 Generalmajor Carl von Ewald (udstillet 1843)
 Marie Amalie Henriette Stricker, født Stenzing (1844-48)
 Pauline Amalie Henriette Stricker (1844-48)
 Cathrine Marie Alexandrine Flensborg, født d'Origny (1847)
 Cecilie Caroline Smith, født de Coninck (litografi herefter 1852)
 Boghandler Christian Steen (1852)
 Drengeportræt (1852)
 Maria Bojesen (udstillet 1853)
 Læge J.C.W. Wendt (udstillet 1853)
 Professor Arnold Andreas Bull Ahrensen (1853) og
 hans hustru Nelly Marie, født Busch (1854)
 Generalmajor Hans Staal Lützen (1853, Det Nationalhistoriske Museum på Frederiksborg Slot)
 Kammerherre L.N. Scheele (før 1854, Det Nationalhistoriske Museum på Frederiksborg Slot)
 Barneportræt af Emma Henriette Erneste Regine Bilsted (dateret 1854), privateje
 Ubekendt mand (1855)
 Kong Frederik VII (ca. 1862, Hotel Phoenix, København)
 Manufakturhandler Brandes (udstillet 1865)
 Overhofmarskal Carl Løvenskiold (ca. 1870, Det Nationalhistoriske Museum på Frederiksborg Slot og tidligere på Løvenborg)
 Baron Herman Frederik Løvenskiold (1871)
 Baronesse Frederikke Juliane M. Løvenskiold (tidligere på Løvenborg)
 Kong Frederik VII og Grevinde Danner (begge Jægerspris Slot)
 Forfatteren Frederik Dreier (Det Nationalhistoriske Museum på Frederiksborg Slot, tilskrevet)
Tegninger:
 Prins Frederik Ferdinand og prinsesse Caroline (begge udstillet 1844)
Altertavler:
 Kristi opstandelse (1861, Jordløse Kirke)
 Kristus i Getsemane (1862, Solbjerg Kirke)
 Endvidere altertavler i Sverige

Kilder 
 

Malere fra Danmark
Portrætmalere
Danskere i 1800-tallet
Personer fra Egernførde
Ole Hansen (søofficer)

Ole Hansen (født 1719 (døbt 30. august), død 6. september 1775) var en dansk søofficer.

Han var søn af kommandørkaptajn Peter Hansen (død 1727). Han blev 1727 reformert kadet i Marinen, 1732 kadet, sekondløjtnant 1738, premierløjtnant 1740, kaptajnløjtnant 1746, kaptajn 1753, kommandørkaptajn 1758, kommandør 1766 og schoutbynacht 1769.

Allerede som kadet rejste han udenlands for at uddanne sig i koffardifart. I 1743 udnævntes han til chef for fregatten Christiansø på togt ved de norske kyster, 1749 til kommitteret i Takkeladskommissionen. 1751 blev han udkommanderet som næstkommanderende med orlogsskibet Nellebladet (chef: kommandørkaptajn Reichardt) til Ostindien for der at etablere et handelskompagni. Da chefen døde i Trankebar, overtog Hansen kommandoen og afsluttede forretningerne. På hjemrejsen 1754 mistede han af sygdom så stor en del af besætningen, at han i Kapstaden måtte hyre 40 nederlandske matroser for at kunne føre skibet hjem. I tidsrummet 1754-69 var han seks gange chef for linjeskibe. I 1764-65 indtrådte Hansen i Indrulleringskommissionen. I 1769 var han eskadrechef i Øresund og Østersøen.

I 1771 indtrådte han i en kommission til opførelse af krudttårne, senere hen samme år som 2. deputeret i Admiralitetskollegiet; tillige fik han opsigt med nogle nyoprettede bombardérkompagnier, der skulde anvendes i Middelhavet mod sørøverstaterne. En tid fungerede han derhos som chef for Holmene, medens kommandør Frederik Reiersen var suspenderet, ledede udrustningen til det algierske togt (1770) og indtrådte i 1771 i den såkaldte algierske kommission i admiral Rømelings sted.

Da mandskabet på Holmen ikke havde fået dets løn, og en henvendelse til Admiralitetet havde vist sig frugtesløs, foretog det (september 1771) en demonstration til kongens slot Hirschholm, som førte til udbetaling af tilgodehavendet. Det fremgår i øvrigt af datidige optegnelser, at Hansen, der på dette tidspunkt var chef for værfterne, har søgt at afhjælpe uordnerne ved mandskabets lønning og øvrige behandling. I januar 1772 arresteredes han som en af Struensees formentlige medskyldige, men da undersøgelserne godtgjorde beskyldningens uholdbarhed, hævedes arresten i maj. Han blev imidlertid det påfølgende år forbigået ved udnævnelsen til viceadmiral og døde allerede 1775, ugift. Han er begravet i Holmens Kirkes gravkapel.

Kilder 
 

Personer i Dansk Biografisk Leksikon
Admiraler fra Danmark
Danskere i 1700-tallet
Kollegiedeputerede fra Danmark
Dan Laustsen

Dan Laustsen (født 15. juni 1954 i Aalborg) er en dansk filmfotograf. Han er uddannet fra Den Danske Filmskole i 1979 og er medlem af Dansk Filmfotograf Forbund (DFF). Igennem sin mangeårige karriere har han arbejdet indenfor mange genrer og både fungeret på nordiske og amerikanske spillefilm. Han er flere gange blevet hædret for sit arbejde, bl.a. modtag han både en Robert- og en Bodilpris for sit arbejde på Kærlighed på film.

Laustsen er ofte blevet brugt af samme instruktør flere gange. Det gælder f.eks Søren Kragh-Jacobsen, Guillermo del Toro, Ole Bornedal og Christophe Gans.

Filmografi

Referencer

Eksterne henvisninger
 
 Dan Laustsen hos Dansk Filmfotograf Forbund

Filmfotografer fra Danmark
Personer fra Aalborg
Bodilprisen for bedste fotograf
Robertprisen for årets fotograf
Danskere i Hollywood
Jordan Peterson

Jordan Bernt Peterson (født 12. juni 1962) er en canadisk professor i psykologi, klinisk psykolog, YouTube-personlighed, forfatter og kulturkritiker.

Hans felt er abnormal-, social- og personlighedspsykologi med særlig interesse for psykologi af religiøs og ideologisk tro og vurdering og forbedring af personlighed og ydeevne.

Peterson voksede op i Fairview, Alberta. Han opnåede en B.A.-grad i statskundskab i 1982 og en grad i psykologi i 1984, begge fra University of Alberta, og sin ph.d. i klinisk psykologi fra McGill University i 1991. Han blev hos McGill som postdoktor i to år, før han flyttede til Massachusetts i USA for at arbejde som assistent og lektor på psykologifakultetet ved Harvard University. I 1998 flyttede han tilbage til Canada og et professorat ved University of Toronto. Han forfattede værket Maps of Meaning: The Architecture of Belief i 1999, der undersøgte flere fagområder for at beskrive strukturen af systemer af tro og myter, deres rolle i regulering af følelser, skabelse af mening og motivation for folkemord. Hans anden bog, 12 Rules for Life: An Antidote to Chaos udkom i januar 2018.

I 2016 uploadede Peterson en række videoer på sin YouTube-kanal, hvor han kritiserede den canadiske regerings lovforslag Bill C-16. Han fik efterfølgende betydelig mediedækning.

Personligt liv 
Peterson har siden 1989 været gift med Tammy Roberts, og sammen har parret en datter og en søn.

Bibliografi 
 
  På dansk: 12 regler for livet: En modvægt til kaos.
 På dansk: Hindsides orden: 12 nye regler for livet.

Referencer

Eksterne henvisninger 
 Jordan Petersons appell - Professoren serverer effektive, men skremmende løsninger på unge menns problemer. 2018-08-20. NRK
 Psykologen som snublet inn fra kulden

 
 
 
 

Personer fra Alberta
Psykologer fra Canada
Forfattere fra Canada
YouTubere fra Canada
Canadiere i 1900-tallet
Canadiere i 2000-tallet
Carl, hertug af Württemberg

Carl, hertug af Württemberg (tysk: Carl Maria Peter Ferdinand Philipp Albrecht Joseph Michael Pius Konrad Robert Ulrich Herzog von Württemberg, født den 1. august 1936 i Friedrichshafen ved Bodensøen i Bodenseekreis, Regierungsbezirk Tübingen, Baden-Württemberg), død 7. juni 2022) var en tysk prins, der blev overhoved for Huset Württemberg i 1975.

Forfædre 
Carl af Württemberg var oldesøn af Karl Ludvig af Østrig (far til ærkehertug Franz Ferdinand, der blev myrdet i 1914), tipoldesøn af Franz Karl af Østrig, Ferdinand 2. af Begge Sicilier, Leopold 2. af Toscana, Maria Antonia af Begge Sicilier, Ferdinand 2. af Begge Sicilier, og tiptipoldesøn af kong Ludvig-Filip af Frankrig.

Familie 
I 1960 blev Carl af Württemberg gift med prinsesse Diane af Orléans (født 1940) (en datter af den franske tronprætendent grev Henrik af Paris (1908–1999).

Parret fik fire sønner og to døtre.

Referencer

Kilder 

Kongelige fra Tyskland
Huset Württemberg
Eric Moussambani

Eric Moussambani Malonga (født 31. maj 1978) er en svømmer fra Ækvatorialguinea. Han blev berømt under OL 2000 i Sydney for en meget usædvanlig præstation og fik tilnavnet Ålen (Eric the Eel) af pressen. Moussambani, der aldrig tidligere havde svømmet i et 50 m-bassin før OL, svømmede i sit heat i 100 m fri i tiden 1:52,72, mere end et minut langsommere end de bedste svømmere og den til dato langsomste tid i en OL-konkurrence. Moussambani stillede til start i første heat sammen med to andre svømmere, der imidlertid tyvstartede og blev diskvalificeret, hvorpå ækvatorialguineaneren svømmede heatet alene og blev derved vinder af heatet. Skønt han ikke kvalificerede sig videre, satte Moussambani personlig og ækvatorialguineansk rekord. Han blev senere træner for Ækvatorialguineas landshold.

Karriere 
Eric Moussambani kom med til OL i Sydney uden at have opfyldt det formelle kvalifikationskrav, idet han modtog et wildcard beregnet på at opmuntre deltagelse fra ulande, der ikke havde særlig gode træningsfaciliteter. Inden han kom til legene, havde han ikke svømmet i et 50 m-bassin, og han var først begyndt at svømme otte måneder forinden. Hans træning var foregået i et 12 m-bassin i et hotel i Malabo, Ækvatorialguineas hovedstad, hvortil han endda kun havde adgang en time om dagen.

Moussambani holdt flaget for sit land ved indmarchen til legene.

I 100 m fri-konkurrencen vandt hollænderen Pieter van den Hoogenband i tiden 48,30 sekunder (efter at have sat verdensrekord med 47,84 i semifinalen), hvilket var mere en et minut hurtigere end Moussambani. "De første 50 meter gik ok, men på de sidste 50 meter begyndte jeg at tvivle på, om jeg kunne klare det", udtalte Moussambani, "Men så skete der noget. Jeg tror, det var publikum, der bakkede mig op. Jeg er meget, meget stolt. (..) Jeg følte, jeg havde vundet en medalje eller sådan noget."

Moussambanis præstation vakte så meget opsigt under legene, at opmærksomheden også vendte sig mod hans landsmand, Paula Barila Bolopa, der deltog i kvindernes 50 m fri. Hun havde ligeledes problemer med at gennemføre sit løb og opnåede ligeledes en tid, der var den langsomste i den olympiske historie med 1:03,97.

Skønt Moussambani forbedrede sin personlige rekord til under 57 sekunder, men pasproblemer betød, at han ikke kunne få lov til at stille op ved OL 2004 i Athen, og han deltog ikke i 2008-legene; i foråret 2012 var han blevet træner for Ækvatorialguineas landshold.

Referencer 

Svømmere fra Ækvatorialguinea
Deltagere ved sommer-OL 2000
Sukkertoppen Gymnasium

Sukkertoppen Gymnasium er et HTX-gymnasium, der er en del af NEXT - Uddannelse København. Sukkertoppen Gymnasium er beliggende på Carl Jacobsens Vej i Valby og har ni studieretninger inden for fem områder. Gymnasiet har i fokus på kommunikation, teknologi og naturvidenskab.

Begivenheder 
Sukkertoppen Gymnasium har mange begivenheder, både for elever som går på skolen og for alumner. Et af dets mest kendte begivenheder er dets treårlige LAN-party eller dets forskellige fester, hhv. Galla, introfesten, og kostumefesten. Desuden holder skolen også Arnolds, en filmfestival der er lavet som en parodi af Oscaruddelingen. Filmfestivalen har en række af forskellige kategorier, f.eks. gys, romantik, komedie eller reklamefilm.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Kilder og henvisninger

 Om Skolen

Uddannelsesinstitutioner i København
Etableret i 2016
Valby
Gymnasier i Danmark
Marie-Thérèse af Württemberg, hertuginde af Montpensier

Marie-Thérèse af Württemberg, hertuginde af Montpensier (tysk: Marie Therese Nadejda Albertine Rosa Philippine Margarethe Christine Helene Josepha Martina Leopoldine Herzogin von Württemberg) (født: 12. november 1934 i Altshausen, Regierungsbezirk Tübingen, Baden-Württemberg) er en tysk prinsesse, der har været gift med en senere fransk tronprætendent.

Forfædre 
Marie-Thérèse af Württemberg er oldebarn af Karl Ludvig af Østrig (far til ærkehertug Franz Ferdinand, der blev myrdet i 1914), tipoldebarn af Franz Karl af Østrig, Ferdinand 2. af Begge Sicilier, Leopold 2. af Toscana, Maria Antonia af Begge Sicilier, Ferdinand 2. af Begge Sicilier og tiptipoldebarn af kong Ludvig-Filip af Frankrig.

Fra 1957 til 1984 var Marie-Thérèse af Württemberg gift med prins Henrik af Orléans, greve af Paris (født 1933). Prins Henrik var Orléanisternes dauphin (tronfølger).

Inden deres skilsmisse i 1984 havde Henrik og Marie-Thérèse fået fem børn. 

Allerede sidst på året 1984 blev Henrik gift igen, og i 1999 blev han Orléanisternes tronprætendent under navnet Henrik 7. af Frankrig. 

I forbindelse med skilsmissen tog svigerfaderen grev Henrik af Paris (1908 – 1999) Marie-Thérèses parti. Han tildelte hende titlen hertuginde af Montpensier i egen ret, og han fratog sin søn den (teoretiske) arveret til den franske trone. Senere blev sønnen dog genindsat i arvefølgen.

Kilder 

Kongelige fra Tyskland
Kongelige fra Frankrig
Huset Württemberg
Huset Bourbon-Orléans
Dóra María Lárusdóttir

Dóra María Lárusdóttir (født 24. juli 1985) er en islandsk fodboldspiller, der spiller for den islandske klub Valur i Úrvalsdeild. Siden 2003 har Dóra María været en del af Islands kvindefodboldlandshold og spillede med ved EM i fodbold for kvinder i 2009 og 2013. Hun valgt til Islands bedste kvindelige fodboldspiller i 2008 og 2010.

Referencer

Eksterne henvisninger 
 

Kvindelige fodboldspillere fra Island
Kvindelige fodboldlandsholdsspillere fra Island
Philipp Albrecht, hertug af Württemberg

Philipp Albrecht, hertug af Württemberg (tysk: George Philipp Albrecht Carl Maria Joseph Ludwig Hubertus Stanislaus Leopold Herzog von Württemberg ) (født 14. november 1893 i Stuttgart, død 17. marts 1975 i Ravensburg, Regierungsbezirk Tübingen, Baden-Württemberg) var en tysk prins, som var overhoved for Huset Württemberg i 1939–1975.

Forfædre 
Philipp Albrecht af Württemberg var dattersøn af Karl Ludvig af Østrig (far til ærkehertug Franz Ferdinand, der blev myrdet i 1914), oldesøn af Franz Karl af Østrig (forfader til de østrig-ungarske kejsere 1848–1918), Ferdinand 2. af Begge Sicilier, og tipoldesøn af titulær hertug Alexander af Württemberg (1771–1833), kong Ludvig-Filip af Frankrig (1773–1850), ærkehertug Karl af Østrig, hertug af Teschen (1771-1847), Ludvig 1. af Bayern (1786–1868), kejser Frans 2. af det tysk-romerske rige og af Østrig (1768–1835), kong Maximilian 1. Joseph af Bayern (1756–1825), Karoline af Baden (1776–1841), kong Frans 1. af Begge Sicilier (1777–1830),

Familie 
I 1923 blev Philipp Albrecht gift med ærkehertuginde Helene af Østrig–Toscana (1903–1924). De fik en datter. 

I 1928 giftede Philipp Albrecht sig med ærkehertuginde Rosa af Østrig–Toscana (1906–1983), som var lillesøster til Helene af Østrig–Toscana.

Philipp Albrecht og Rosa fik seks børn, der i blandt:

 Marie-Thérèse af Württemberg, hertuginde af Montpensier født 1934, har været gift med en senere fransk tronprætendent.
 Carl, hertug af Württemberg født 1936, der blev overhoved for Huset Württemberg i 1975.

Kilder 

Kongelige fra Tyskland
Huset Württemberg
Kasper Nielsen (kunsthandler)

Kasper Nielsen (født 13. april 1970 i Taps) er en dansk kunsthandler og tv-vært. Han er vurderings- og salgsdirektør og auktionarius hos Bruun Rasmussen Kunstauktioner, ligesom han i en lang årrække har medvirket som ekspert og vært på mange programmer hos DR.

Historie 
Nielsen er søn af antikvitetshandler Ejnar Sejr Nielsen, og er opvokset i Aarhus. Efter skoletid tjente han lommepenge som blandt andet hjælper ved auktioner. I ungdomsårene spillede Kasper Nielsen fodbold som målmand hos IF Lyseng og AGF. Efter studentereksamen i 1989 på Marselisborg Gymnasium, tog han ind i militæret, og blev befalingsmand hos Danske Livregiment i Vordingborg.

Fra 1992 har Kasper Nielsen arbejdet professionelt med kunst, og har i auktionsbranchen været ansat hos Nellemann & Thomsen, Crafoord Auktioner og Ellekilde Auktionshus, inden han i marts 2003 kom til Bruun Rasmussen Kunstauktioner.

Siden starten af 2000'erne har han blandt andet deltaget i programmerne Hvad er det værd?, Skagens kunst, Guldalderkunst, Besat af ..., Guld på Godset, AntikQuizzen, Antikduellen og Kunstquiz.

I 2016 blev han optaget i Kraks Blå Bog.

Privat 
Kasper Nielsen er far til fire børn. Han har siden 2014 dannet par med journalist og tv-vært Mette Bluhme Rieck. Sammen har de to sønner, som er født i henholdsvis 2018 og 2022.

Referencer

Eksterne henvisninger 
 Kasper Nielsen hos Bruun Rasmussen Kunstauktioner
 Kasper Nielsens profil på LinkedIn
 Kasper Nielsen på altinget.dk
 Kasper Nielsen - Blå bog hos Dagbladet Børsen

Kunsthandlere fra Danmark
Tv-værter fra Danmark
Ansatte i DR
Personer i Kraks Blå Bog
Elise Mertens

Elise Mertens (født 17. november 1995 i Leuven, Belgien) er en belgisk tennisspiller, der debuterede som professionel i 2013. I 2017 fik hun som single-spiller for første gang direkte adgang til hovedturneringen i en WTA-turnering. Samme år opnåede hun også at komme i Top 50 på verdensranglisten. Hun er den bedst rangerede belgiske tennisspiller og har vundet to WTA-turneringer, samt været i yderligere én WTA-finale. Desuden har hun to doublesejre og tre finalepladser. Elise Mertens' bedste resultat i single er semifinalen i Australian Open 2018, hvor hun tabte til Caroline Wozniacki. Hun har derudover, siden 2016, vundet fire doubleturneringer i WTA-regi (Pr. 25. jan. 2018).

WTA single turneringssejre 
 2017 - Istanbul
 2018 - Hobart

Grand Slam resultater 

Tegnforklaring:
– = Ikke deltaget, kv = Slået ud i 1. runde efter at have vundet kvalifikationsturneringen, 1 = Slået ud i 1. runde, 2 = Slået ud i 2. runde, 3 = Slået ud i 3. runde, 4 = Slået ud i 4. runde, KF = Slået ud i kvartfinalen, SF = Slået ud i semifinalen, TF = Tabende finalist, V = Vinder

Kilder

Eksterne henvisninger 

 

Tennisspillere fra Belgien
Ip Man 2

Ip Man 2 er en biografisk kampsport film baseret på livet af Ip Man, en stormester for kampsporten Wing Chun og lærer af Bruce Lee. Filmen blev instrueret af Wilson Yip, og har Donnie Yen i hovedrollen som Ip Man.

Medvirkende 
 Donnie Yen som Ip Man (葉問)
 Sammo Hung som Hung Chun-nam (洪震南)
 Huang Xiaomingsom Wong Leung (黃梁)
 Lynn Hung som Cheung Wing-sing (張永成)
 Simon Yam som Chow Ching-chuen (周清泉)
 Darren Shahlavi som Taylor "The Twister" Miler
 Li Chak som Ip Chun
 Ashton Chen som Tsui Sai-Cheong
 Kent Cheng som Fatso (肥波)
 Dennis To som Cheng Wai-kei (鄭偉基)
 Ngo Ka-nin som Leung Kan (梁根)
 Louis Fan som Kam Shan-Chau (金山找)
 Calvin Cheng som Chow Kwong-yiu (周光耀)
 Charles Mayer som Wallace
 Lo Mang som Master Law (羅師傅), Monkey Kung Fu master.
 Fung Hak-on som Master Cheng (鄭師傅), baguazhang master.
 Brian Burrell som emcee og oversætter af kampen.
 Jean Favie som dommer som ændrede kampens regler.

Eksterne henvisninger 
 

Kampsportsfilm fra Hongkong
Film fra 2010
Film fra Hongkong
Biografiske film
Engelsksprogede film
Kantonesisksprogede film
Ip Man 3

Ip Man 3 er en biografisk kampsport film baseret på livet af Ip Man, en stormester for kampsporten Wing Chun og lærer af Bruce Lee. Filmen blev instrueret af Wilson Yip, og har Donnie Yen i hovedrollen som Ip Man.

Medvirkende 
 Donnie Yen som Ip Man (葉問)
 Zhang Jin som Cheung Tin-chi (張天志)
 Lynn Hung som Cheung Wing-sing (張永成)
 Patrick Tam som Ma King-sang (馬鯨笙)
 Karena Ng som Miss Wong (黃老師)
 Kent Cheng som Fat Po (肥波)
 Bryan Leung som Tin Ngo-san (田傲山)
 Louis Cheung som Tsui Lik (徐力)
 Danny Chan som Bruce Lee (李小龍).
 Mike Tyson som Frank
 Tats Lau som the school principal.
 Babyjohn Choi som avis reporter.
 Yu Kang som Master Tam.
 Lo Mang som Master Law, som også optrådte i den tidligere film.
 Leung Siu-hung som Master Lee.
 Chen Chao som Master Chan.
 Sarut Khanwilai som den thailandske bokser.

Eksterne henvisninger 
 

Kampsportsfilm fra Hongkong
Film fra 2015
Film fra Hongkong
Biografiske film
Engelsksprogede film
Kantonesisksprogede film
Mette Bluhme Rieck

Mette Bluhme Rieck (født 1. november 1982 i Alslev) er en dansk journalist og tv-vært.

Historie 
Mette Bluhme Rieck er student fra Varde Gymnasium. Fra 2003 til 2006 læste hun HA i organisation og ledelse fra Roskilde Universitet. Derefter forsatte hun på Danmarks Medie- og Journalisthøjskole, hvor hun i 2010 blev uddannet journalist.

Under sin praktikperiode som journalist, blev Mette Bluhme Rieck i 2008 ansat hos DR. Her har hun siden været ansat, blandt andet som vært hos DR Sporten, Guld i Købstederne, Danmarks næste klassiker og Aftenshowet.

Privat 
Mette Bluhme er bosat på Islands Brygge sammen med kæresten Kasper Nielsen. De mødtes under optagelserne til Guld i Købstederne, hvor hun var vært og han var vurderingsekspert. De fik deres første barn, Viggo, i juni 2018, da hun fødte en dreng ved kejsersnit.

Referencer

Eksterne henvisninger 
 Mette Bluhme Rieck på altinget.dk
 
 

Personer fra Varde Kommune
Journalister fra Danmark
Tv-værter fra Danmark
Ansatte i DR
Ip Man

Ip Man (1893–1972) var en kinesisk stormester for kampsporten Wing Chun

Ip Man kan også henvise til:

 Ip Man (filmserie)
 Ip Man (film fra 2008)
 Ip Man 2 film fra 2010
 Ip Man 3 film fra 2015
 The Legend Is Born: Ip Man film fra 2010
 Ip Man: The Final Fight film fra 2013
 Ip Man (tv-serie) kinesisk tv-show fra 2013
Sharjah Tour 2018

Sharjah Tour 2018 var den 5. udgave af det emiratarabiske landevejscykelløb i emiratet Sharjah. Løbet foregik i perioden 24. til 27. januar 2018. Løbet var en del af UCI Asia Tour 2018 og var i kategorien 2.1. Den samlede vinder af løbet blev spanske Javier Moreno fra .

Hold

Etaperne

1. etape

2. etape

3. etape

4. etape

Resultater

Samlede stilling

Bjergkonkurrencen

Pointkonkurrencen

Ungdomskonkurrencen

Holdkonkurrencen

Eksterne henvisninger 

 
 

Cykelløb i Forenede Arabiske Emirater
UCI Asia Tour 2018